23. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. 2012186/1255/0022 της 2/15 Ιουλ. 1993 (ΦΕΚ Β' 528) Καθορισμός αποζημιώσεως Εκπαιδευόμενων Στρατιωτικών. Έχοντας υπόψη: α.Το άρθρ. 13 του Α.Ν. 1502/1950 "περί ρυθμίσεως αποδοχών", όπως αντικαταστάθηκε από τον Ν.Δ. 376/1969, όπου με κοινή απόφαση των Υπουργών Εθνικής Άμυνας και Οικονομικών καθορίζονται τα των αποζημιώσεων σε Στρατιωτικές ή άλλες οποιεσδήποτε Σχολές ή Κέντρα Εκπαιδεύσεως μετακινουμένων για φοίτηση ή εκπαίδευση, καθώς και των εκπαιδευτών. β.Το Ν.Δ. 65/1968 και την υπ’ αριθ. 131503/ 5207/12.10.78 (ΦΕΚ 938/20.10.78 τ.Β') ΚΥΑ περί καθορισμού μηνιαίου επιδόματος στους Σπουδαστές ΣΕΘΑ. γ.Την υπ’ αριθ. Πρωτ. Υ. 1944/9.12.92 απόφαση Πρωθυπουργού ˝Καθορισμός αρμοδιοτήτων στον Υφυπουργό Εθν. Αμύνης Ιωάννη Σταθόπουλο˝ (ΦΕΚ 727/11.12.92 τ.Β'). δ.Την υπ’ αριθ. Υ. 1847/1078399/1182/0001/ 7.8.92 απόφαση του Πρωθυπουργού και του Υπουργού Οικονομικών σχετικά με ανάθεση αρμοδιοτήτων στον υφυπουργό Οικονομικών, αποφασίζουμε: Καθορίζουμε Άρθρ.1.-1.Οι Στρατιωτικοί των Ενόπλων Δυνάμεων μετακινούμενοι για φοίτηση ή εκπαίδευση σε Σχολές ή Κέντρα εκπαιδεύσεως που λειτουργούν σε άλλες φρουρές, δικαιούνται λόγω των πρόσθετων επιβαρύνσεων που προκύπτουν από τις κινήσεις αυτές, των παρακάτω αποζημιώσεων, που καθορίζονται σε ποσοστά στο ΒΜ κάθε ενός και στην αναλογούσα στο ΒΜ ΑΤΑ από 1.5.84, συν την εκάστοτε χορηγούμενη: α.Έγγαμοι με ένα τουλάχιστο παιδί ή σε χηρεία ή σε διάζευξη με περισσότερα από ένα παιδιά 50%. β.Έγγαμοι χωρίς παιδιά και σε χηρεία ή διάζευξη με ένα παιδί 40%. γ.Άγαμοι ή σε χηρεία ή διάζευξη χωρίς παιδιά 30%. 2.Η κατά την προηγούμενη παράγραφο αποζημίωση χορηγείται κατά το ανώτατο όριο επί εξάμηνο, με εξαίρεση στους φοιτούντες στις Σχολές Εθν. Άμυνας και Πολέμου στους οποίους παρέχεται επί δωδεκάμηνο κατά ανώτατο όριο. 3.Σε περίπτωση παρατάσεως του χρόνου φοιτήσεως των παραπάνω Στρατιωτικών, κατά την διάρκεια αυτής ή κλήσεώς των για φοίτηση στη συνέχεια σε άλλες Σχολές ή Κέντρα Εκπαιδεύσεως στην ίδια φρουρά, εξακολουθεί να χορηγείται η παραπάνω αποζημίωση και για όλο το χρόνο της φοιτήσεως χωρίς να μπορεί να υπερβεί τα παραπάνω καθορισθέντα ανώτατα όρια. 4.Σε περίπτωση που η φοίτηση πραγματοποιείται σε Σχολές ή Κέντρα Εκπαιδεύσεως διαφόρων φρουρών, τότε κάθε φοίτηση θεωρείται χωριστή ως προς την δικαιολόγηση της αποζημίωσης λόγω εκπαίδευσης. 5.Στρατιωτικοί κινούμενοι σε άλλες φρουρές, για φοίτηση σε Σχολές ή Κέντρα Εκπαιδεύσεως, για χρόνο μεγαλύτερο του εξαμήνου (εκτός των καλουμένων για φοίτηση στις Σχολές Εθν. Αμύνης και Πολέμου), θεωρούνται ότι κινούνται λόγω τοποθέτησης, δικαιούμενοι οδοιπορικών της οικείας περιπτώσεως, καθώς και μετακλήσεως της οικογένειάς των, σύμφωνα με τις ισχύουσες διατάξεις. 6.Στις διατάξεις της προηγούμενης παρ. υπάγονται και οι διατιθέμενοι ως εκπαιδευτές σε Σχολεία ή Κέντρα Εκπαιδεύσεως διάρκειας περισσότερης του εξαμήνου. Άρθρ.2.-1.Παρέχεται στους Σπουδαστές Σχολής Εθν. Αμύνης Στρατιωτικούς και Δημοσίους υπαλλήλους, μηνιαίο επίδομα, εφ’ όσον δεν δικαιούνται αποζημιώσεως εκπαιδεύσεως, στα παρακάτω ποσοστά επί του εκάστοτε βασικού τους μηνιαίου μισθού, συν την αναλογούσα στο ΒΜ ΑΤΑ από 1.5.84 και στην εκάστοτε χορηγουμένη. α.Έγγαμοι γενικά 35%. β.΄Αγαμοι 25%. 2.Οι Δημόσιοι Υπάλληλοι που μετακινούνται στη ΣΕΘΑ για φοίτηση από απόσταση άνω των 25 χιλ. δικαιούνται μηνιαίου επιδόματος εκπαίδευσης της παρ. 1 του άρθρ. 1 της παρούσης. Άρθρ.3.-1. Εφόσον παρέχεται στέγη η δικαιούμενη αποζημίωση μειώνεται στο μισό. 2.Οι υπ’ αριθ. 161946/ 20.6.58 (ΦΕΚ 181/30.6.58 τ.Β'), 142400/ 2762/9.9.1970 και 131503/ 5207/ 12.10.78 (ΦΕΚ 938/30.10.78 τ.Β') Κοινές Αποφάσεις Υπουργών Εθνικής Άμυνας και Οικονομικών, καταργούνται. 3.Κάθε αναγκαία λεπτομέρεια για την εφαρμογή της παρούσης θα καθορίζεται από τον Υπουργό Εθνικής Άμυνας. 4.Ισχύς της παρούσης από τη δημοσίευση στην Εφημερίδα της Κυβερνήσεως. 5.Από την παρούσα απόφαση, προκαλείται δαπάνη 85.000.000 δραχμ. η οποία καλύπτεται από τις εγγεγραμμένες πιστώσεις του ΚΑΕ 0442, ήτοι, φορέας 11-300 ΓΕΣ 200.000.000 δραχμ., 11-500 ΓΝ 4.000.000 δραχμ. και 11-710 ΓΕΑ 295.000.000 δραχμ.. (Μετά τη σελ. 300,06(α) Σελ. 300,07 Τεύχος 1192 - Σελ. 11 Ειδικά Επιδόματα 36.Δ.δ.23 36.Δ.δ.23 Ειδικά Επιδόματα 